《杨郎中新居和尧夫先生韵》
宋代·吕公著

高斋旷望极山川，却顾卑居不值钱。
二室峰峦凝画碧，万家楼阁带轻烟。
春浓缭绕环游骑，地胜依稀寓列仙。
唱发幽人丞相和，当时纸贵洛城传。

作者简介：（1018—1089）宋寿州人，字晦叔。吕公弼弟。仁宗时登进士第。英宗时知蔡州。神宗立，召为翰林学士。熙宁初，知开封府，为御史中丞。反对行青苗法，言吕惠卿奸邪不可用，出知颍州。起知河阳，召还知审官院，寻同知枢密院事。哲宗元祐元年拜尚书右仆射兼中书侍郎，与司马光同辅政，废除新法。三年，恳辞位，拜司空、同平章军国事。卒谥正献。